Xove - Uiquipedia

# Xove

### De Uiquipedia

La parroquia de Xove ye la númberu 6

Xove ye una parroquia del conceyu de Xixón, na Comunidá autónoma d'Asturies.

En 1994 tenía una población de 1.579 habitantes.

Asitiada na costa occidental del conceyu, llenda al este cola ciudá y al oeste col conceyu de Carreño.

Nesta parroquia ta asitiáu el puertu d'El Musel, asina como l'Hospital de Xove. Igualmente la parroquia acueye al de Pescadores y el de Portuarios pa los trabayadores del puertu.

Antiguamente el barriu urbanu de La Calzada pertenecía a esta parroquia.

Na Campa Torres, el puntu más altu de Xove, ta el Parque Arqueolóxicu aú se conserven restos del castru Noega que foi el primer pobláu d'importancia de Xixón y nel que s'asitiaron los cilúrnigos.

## [editar] Relixón

Les fiestes relixoses más importantes de la parroquia son la de la Santa Cruz y la de S. Blas una de les fiestes nes que más se manifiesta la relixosidá popular dientro del conceyu de Xixón y a la qu'acuden principalmente neños y persones con problemas de garganta. Igualmente, dientro d'esta fieste ye tradicional la venta de rosquilles que fain les feligreses de la parroquia y que solo se venden na festividá del santu, 3 de febreru.

## [editar] Deportes

La parroquia de Xove cuenta anguañu con cuatro campos de futbol: Santa Cruz, El Frontón, El Puerto y Benito Arrigorriaga. Hasta los entamos de los años 70 la parroquia contaba con un equipu de futbol, el Pelayo, que se fusionaría col so rival de la zona, el Club Calzada, pa dar pasu a lo que güei ye'l U.D. Gijón Industrial.

Barrios:

- Xove
- Rubín
- Xove d'Arriba
- Les Cabañes

Retrieved from "http://ast.wikipedia.org../../../x/o/v/Xove.html"

Categoría: Parroquies de Xixón

##### Views

- Artículu
- Discusión
- Revisión actual

##### Buscar

##### Otres llingües

- Español